Κέντρικ Πέρι

Ο **Κέντρικ Πέρι** (Φλόριντα, 23 Δεκεμβρίου 1992) είναι Αμερικανός επαγγελματίας καλαθοσφαιριστής. Με ύψος 1,83 μ. αγωνίζεται ως πόιντ γκαρντ και σούτινγκ γκαρντ στην ομάδα της Ουνικάχα Μάλαγα. Έπαιξε στο κολεγιακό πρωτάθλημα με το Πολιτειακό Πανεπιστήμιο του Γιάνγκσταουν.

## Λύκειο
Ο Πέρι αγωνίστηκε με το λύκειο Edgewater στο Ορλάντο της Φλόριντα, όπου ήταν νικητής επαίνων για τρία χρόνια και αρχηγός δύο φορές. Ως τελειόφοιτος, είχε κατά μέσο όρο 16 πόντους και οκτώ ασίστ ανά παιχνίδι, βοηθώντας το Edgewater στο πρωτάθλημα FHSAA District 6A-4. Βρέθηκε στην δεύτερη καλύτερη ομάδα της επιλογής 6Α από τους Florida Sports Writers και στην  τρίτη καλύτερη ομάδα από το FloridaHoops.com. 

## Κολέγιο
Στην πρώτη του σεζόν στο Youngstown State, ο Πέρι σκόραρε διπλάσιο αριθμό πόντων σε 15 παιχνίδια με την απόδοση των 21 πόντων κόντρα στο Loyola στις 27 Ιανουαρίου 2011, να αποτελεί πρώτο ρεκόρ καριέρας. Σε 30 παιχνίδια (23 ως βασικός), είχε κατά μέσο όρο 9.0 πόντους, 3.6 ριμπάουντ, 4.1 ασίστ και 1.3 κλεψίματα σε 29.2 λεπτά ανά παιχνίδι. 

Στη δεύτερη σεζόν του, ορίστηκε στην πρώτη ομάδα του All-Horizon League και στη δεύτερη ομάδα του NABC All-District. Σε 31 παιχνίδια (όλα ως βασικός), είχε κατά μέσο όρο 16.8 πόντους, 3.3 ριμπάουντ, 3.9 ασίστ και 2.4 κλεψίματα σε 34.8 λεπτά ανά παιχνίδι. 

Στην τρίτη σεζόν του, μπήκε στην πρώτη ομάδα του All-Horizon League και στην πρώτη ομάδα του All-District NABC. Σε 30 παιχνίδια (29 ως βασικός), είχε κατά μέσο όρο 17.3 πόντους, 5.5 ριμπάουντ, 4.1 ασίστ και 1.9 κλεψίματα σε 35.4 λεπτά ανά παιχνίδι. 

Ως τελειόφοιτος στην τέταρτη σεζόν του στο κολεγιακό πρωτάθλημα, αναδείχθηκε στην πρώτη ομάδα του All-Horizon League για τρίτη συνεχή χρονιά. Ονομάστηκε επίσης στην πρώτη ομάδα NABC All-District και στη δεύτερη ομάδα Capital One Academic All-America. Στις 4 Μαρτίου 2014, ισοφάρισε τους 35 πόντους που είχε για ρεκόρ καριέρας στον πρώτο γύρο του Horizon League Tournament εναντίον του Όκλαντ. Σε 32 παιχνίδια (όλα ως βασικός), είχε κατά μέσο όρο 21.3 πόντους, 4.1 ριμπάουντ, 4.4 ασίστ και 2,4 κλεψίματα σε 36,5 λεπτά ανά παιχνίδι. 

## Σταδιοδρομία

### Πρώτη σεζόν
Αφού δεν επιλέχθηκε στο ντραφτ του ΝΒΑ για το 2014, ο Πέρι εντάχθηκε στους Ορλάντο Μάτζικ για το καλοκαιρινό πρωτάθλημα 2014. Στις 23 Ιουλίου 2014, υπέγραψε με τους Σίδνεϋ Κινγκς για τη σεζόν 2014-15 στο Πρωτάθλημα Αυστραλίας. Σε 28 παιχνίδια με τους Κινγκς, ο Πέρι είχε κατά μέσο όρο 10.4 πόντους, 3.6 ριμπάουντ, 2.4 ασίστ και 1.1 κλεψίματα ανά παιχνίδι.

Στις 19 Μαρτίου 2015, ο Πέρι συμφώνησε με τους Αϊόβα Ένερτζι της Αναπτυξιακής Λίγκας του ΝΒΑ. Έκανε το ντεμπούτο του την επόμενη μέρα, σημειώνοντας δύο πόντους σε 15 λεπτά στη νίκη επί του Fort Wayne Mad Ants.

### Ευρώπη
Στις 12 Αυγούστου 2015, ο Πέρι υπέγραψε με την Κορμέντ του ουγγρικού πρωταθλήματος καλαθοσφαίρισης. Εκεί μέτρησε 15.4 πόντους, 3.7 ασίστ και 5 ριμπάουντ κατά μέσο όρο ανά αγώνα.

Στις 6 Σεπτεμβρίου 2016, υπέγραψε με τον σύλλογο της Βόρειας Μακεδονίας, Κάρπος Σόκολι για τη σεζόν 2016-17. 

Η σεζόν 2017-2018 τον βρήκε ξανά στην Ουγγαρία για λογαριασμό της Szolnok Olaj, με την οποία αγωνίστηκε σε 42 αγώνες, έχοντας 15.2 πόντους, 3.8 ασίστ και 4.2 ριμπάουντ.

Στις 3 Ιουλίου 2018, υπέγραψε με τη Νίζνι Νόβγκοροντ. Στη Νίζνι είχε 16.2 πόντους, 6.8 ασίστ και 3.3 ριμπάουντ κατά μέσο όρο. Στις 20 Ιουλίου 2019, υπέγραψε με την Παρί-Λεβαλουά Μπασκέτ του Πρωταθλήματος Γαλλίας.

Στις 18 Δεκεμβρίου 2019, ο Πέρι υπέγραψε με τη Μέγκα Μπέμαξ της Αδριατικής Λίγκας. Με την φανέλα της Μέγκα Μπέμαξ είχε κατά μέσο όρο 17.8 πόντους, 3.7 ριμπάουντ και 6.4 ασίστ, στην Αδριατική λίγκα. 

Στις 22 Μαΐου 2020, υπέγραψε συμβόλαιο με την Τσεντεβίτα Ολίμπια. Ο Πέρι πραγματοποίησε  εξαιρετικές  στο φετινό εμφανίσεις στο Γιούροκαπ της σεζόν 2020-21, μετρώντας 16.1 πόντους (58.3% δίποντα, 35.7% τρίποντα και 73.8% βολές), 3.1 ριμπάουντ, 6.1 ασίστ και 1.4 κλεψίματα ανά παιχνίδι σε 16 συμμετοχές. Με τις επιδόσεις του σε πόντους και ασίστ αναδείχτηκε τέταρτος σκόρερ και δεύτερος πασέρ της διοργάνωσης, ενώ ήταν και τρίτος σε αξιολόγηση παίκτης. Τον Ιούνιο του 2021, κατέκτησε το Πρωτάθλημα Σλοβενίας αφού η Τσεντεβίτα κέρδισε με 3-0 τη σειρά των τελικών κόντρα στη Κρκα. Μάλιστα ο ίδιος ανακηρύχθηκε MVP τελικών έχοντας στον πρώτο τελικό 20 πόντους, 3 ριμπάουντ και 4 ασίστ, στον δεύτερο μέτρησε 15 πόντους, 4 ριμπάουντ και 3 ασίστ, ενώ στο παιχνίδι που έκρινε τον τίτλο σημείωσε 18 πόντους.

Στις 6 Ιουλίου 2021, συμφώνησε να συνεχίσει την καριέρα του στην ομάδα του Παναθηναϊκού, με διετές συμβόλαιο (1+1 χρόνια). Στις 26 Σεπτεμβρίου 2021, κατέκτησε το Σούπερ Καπ Ελλάδας, αφού ο Παναθηναϊκός νίκησε στον τελικό τον Προμηθέα Πατρών 92-83. Τον Ιανουάριο του 2022, αποτέλεσε παρελθόν από τον Παναθηναϊκό, αφού δεν μπόρεσε να ανταποκριθεί στις προσδοκίες της ομάδας. Με τους «πράσινους»  έχει 4.8 πόντους (32.1% στα δίποντα και 32.6% στα τρίποντα), 1.7 ριμπάουντ και 1.6 ασίστ μέσο όρο σε 19 αγώνες στην Ευρωλίγκα και 6 πόντους, 2 ριμπάουντ και 1.8 ασίστ ανά ματς με 18% τρίποντα στο Πρωτάθλημα Ελλάδας.

Αμέσως μετά την αποχώρησή του από τον Παναθηναϊκό, συμφώνησε με την Μπούντουτσνοστ. Στις 8 Ιουνίου 2022, κατέκτησε το πρωτάθλημα Μαυροβουνίου, αφού η Μπούντουτσνοστ που επικράτησε 90-82 της Μόρναρ, κάνοντας το 3-2 στη σειρά των τελικών με τον ίδιο να είναι ο κορυφαίος του αγώνα  με 27 πόντους, 6 ασίστ και 5 κλεψίματα. Συνολικά, στη μαυροβουνιακή ομάδα είχε διψήφιους μέσους όρους τόσο στην ABA Liga με 10.5 πόντους, 2 ριμπάουντ , 3 ασίστ, 1.1 κλέψιμο, όσο και στο Γιούροκαπ με  10.1 πόντους, 2.5 ριμπάουντ, 3.4 ασίστ και 1.5 κλεψίματα.

Στις 13 Ιουνίου 2022, ανακοινώθηκε από την ισπανική Ουνικάχα Μάλαγα. Στις 16 Φεβρουαρίου 2023 η Μάλαγα απέκλεισε την Μπαρτσελόνα στον προημιτελικό του Κυπέλλου Ισπανίας (89-87), με τον Πέρι να είναι καθοριστικός έχοντας 22 πόντους, 4 ασίστ και 4 ριμπάουντ. Στις 19 Φεβρουαρίου 2023, κατέκτησε το Κύπελλο Ισπανίας για πρώτη φορά στην καριέρα του, αφού η Μάλαγα νίκησε στον τελικό την Τενερίφη 83-80, με τον ίδιο να έχει 6 πόντους και 2 ασίστ. Στις 14 Μαΐου 2023, με την Μάλαγα πήρε την τέταρτη θέση στο Final-4 του Μπάσκετμπολ Τσάμπιονς Λιγκ, αφού ηττήθηκε στον μικρό τελικό από την Τενερίφη 84-79. Ο ίδιος λόγω της καλής του χρονιάς αναδείχτηκε μέλος της δεύτερης καλύτερης πεντάδας της διοργάνωσης. Τη σεζόν 2023-24, αναδείχτηκε μέλος της καλύτερης πεντάδας του Μπάσκετμπολ Τσάμπιονς Λιγκ. Στις 28 Απριλίου 2024, κατέκτησε για πρώτη φορά το Μπάσκετμπολ Τσάμπιονς Λιγκ νικώντας στον τελικό την Τενερίφη με 85-80. Μάλιστα ο ίδιος ήταν ο κορυφαίος του αγώνα έχοντας 17 πόντους (4/5 δίποντα, 2/4 τρίποντα, 3/4 βολές), 2 ριμπάουντ, 1 ασίστ, 2 κλεψίαμτα και 2 λάθη σε 19:38 λεπτά συμμετοχής και αναδείχτηκε έτσι MVP του Φάιναλ Φορ της διοργάνωσης.

Στις 15 Σεπτεμβρίου 2024 στην Σιγκαπούρη, η Μάλαγα νίκησε με 75-60 την G-League United και κατέκτησε για πρώτη φορά το Διηπειρωτικό Κύπελλο. Στις 22 Σεπτεμβρίου 2024 νικώντας την Ρεάλ Μαδρίτης 90-80, κατέκτησε για πρώτη φορά στην ιστορία της το Σούπερ Καπ Ισπανίας. Στις 16 Φεβρουαρίου 2025, νικώντας στον τελικό Κυπέλλου Ισπανίας την Ρεάλ Μαδρίτης 93-79, κατέκτησε το τρόπαιο για δεύτερη φορά στην καριέρα του. Μάλιστα ο ίδιος ήταν MVP του τελικού έχοντας 27 πόντους (4/6 τρίποντα), 2 ριμπάουντ και 6 ασίστ. Στις 10 Μαΐου 2025, βρέθηκε για δεύτερη φορά στην καριέρα του στην δεύτερη καλύτερη πεντάδα του Μπάσκετμπολ Τσάμπιονς Λιγκ. Στις 11 Μαΐου 2025 νικώντας την Γαλατασαράι στον τελικό του Τσάμπιονς Λιγκ με 83-67, κατέκτησε για δεύτερη φορά στην καριέρα του το ευρωπαϊκό κύπελλο. Ο ίδιος στον τελικό είχε 13 πόντους, 4 ριμπάουντ, 3 ασίστ και 2 κλεψίματα. Στις 20 Σεπτεμβρίου 2025, κατέκτησε για δεύτερη φορά το Διηπειρωτικό Κύπελλο, νικώντας στον τελικό την την G-League United με 71-61. Ο ίδιος μάλιστα είχε 11 πόντους, 5 ριμπάουντ και 5 ασίστ.

## Προσωπική ζωή
Ο Πέρι είναι γιος της Ντέμπορα και του Όμπρει Πέρι Τζούνιορ και έχει έναν αδελφό που ονομάζεται επίσης Όμπρει.

## Τίτλοι-Διακρίσεις

### Συλλογικοί

#### Κορμέντ

* Κύπελλο Ουγγαρίας: (2016)

#### Κάρπος Σόκολι

* Κύπελλο Βόρειας Μακεδονίας: (2017)

#### Τσεντεβίτα Ολίμπια

* Πρωταθλητής Σλοβενίας: (2021)
* Σούπερ Καπ Σλοβενίας: (2020)

#### [[Παναθηναϊκός (καλαθοσφαίριση ανδρών)|Παναθηναϊκός]]

* Σούπερ Καπ Ελλάδας: (2021)

#### [[ΚΚ Μπούντουτσνοστ Ποντγκόριτσα|Μπούντουτσνοστ]]

* Πρωτάθλημα Μαυροβουνίου: (2022)

#### [[Ουνικάχα Μάλαγα]]

* 2x Μπάσκετμπολ Τσάμπιονς Λιγκ: (2024, 2025)
* 2x Διηπειρωτικό Κύπελλο: (2024, 2025)
* 2x Κύπελλο Ισπανίας: (2023, 2025)
* Σούπερ Καπ Ισπανίας: (2024)

### Ατομικοί

* MVP του Φάιναλ Φορ στο Μπάσκετμπολ Τσάμπιονς Λιγκ: (2024)
* 3x Καλύτερη πεντάδα στο Μπάσκετμπολ Τσάμπιονς Λιγκ
** Καλύτερη πεντάδα στο Μπάσκετμπολ Τσάμπιονς Λιγκ (2024)
** 2x Δεύτερη καλύτερη πεντάδα στο Μπάσκετμπολ Τσάμπιονς Λιγκ (2023, 2025)
*Δεύτερη καλύτερη πεντάδα στο Πρωτάθλημα Ισπανίας (2025)
*MVP του Κυπέλλου Ισπανίας: (2025)
*MVP τελικών στο Πρωτάθλημα Σλοβενίας: (2021)

## Παραπομπές


## Εξωτερικοί σύνδεσμοι
* Προφίλ FIBA 
* Βιογραφικό Youngstown State

Κατηγορία:Αμερικανοί καλαθοσφαιριστές
Κατηγορία:Σούτινγκ γκαρντ
Κατηγορία:Πόιντ γκαρντ
Κατηγορία:Καλαθοσφαιριστές Σίντνεϊ Κινγκς
Κατηγορία:Καλαθοσφαιριστές Παρί-Λεβαλουά Μπασκέτ
Κατηγορία:Καλαθοσφαιριστές Μέγκα Βιζούρα
Κατηγορία:Καλαθοσφαιριστές Αϊόβα Ένερτζι
Κατηγορία:Καλαθοσφαιριστές ΜΚ Νίζνι Νόβγκοροντ
Κατηγορία:Καλαθοσφαιριστές Παναθηναϊκού
Κατηγορία:Καλαθοσφαιριστές Μπούντουτσνοστ Ποντγκόριτσα
Κατηγορία:Καλαθοσφαιριστές Μάλαγας
Κατηγορία:Καλαθοσφαιριστές ισπανικών συλλόγων
Κατηγορία:Καλαθοσφαιριστές Πρωταθλήματος Ισπανίας
Κατηγορία:Καλαθοσφαιριστές Αδριατικής Λίγκας
Κατηγορία:Καλαθοσφαιριστές Ευρωμπάσκετ 2022
Κατηγορία:Καλαθοσφαιριστές Παγκοσμίου Κυπέλλου 2023
Κατηγορία:Πολιτογραφημένοι καλαθοσφαιριστές